Найбольш цяжкі перыяд для дзяцей, іх бацькоў і педагогаў — адаптацыя малыша да дзіцячага сада. Тут вялікую падтрымку сям’і аказвае педагог-псіхолаг Вольга Міхайлаўна Шэйбак. Ва ўстанове арганізаваны псіхалагічны лекторый, для педагогаў і бацькоў праводзяцца спецыяльныя трэнінгі. У сваёй рабоце псіхолаг выкарыстоўвае нетрадыцыйныя тэхнікі малявання, элементы пясочнай тэрапіі (пры карэкцыі эмацыянальных парушэнняў у дзяцей), гульнявую тэрапію (пры рабоце з гіперактыўнымі дашкольнікамі).